Publication: Magyar Közlöny
Issue: MK-2007-113 (Year: 2007, Number: 113)
Era: 2004-2010
Section: a 19/2007. (VIII. 29.) ÖTM rendelethez
Paragraph Index: 732

3. Építész tûzvédelem 3.1. A biztonsági rendszerek helyiségei elválasztása a magas tûzterhelésû helyektõl, valamint a biztonsági rendszer helyiségeinek egymástól történõ elválasztása tûzszakaszolással, tûzcellák kialakításával történjen. 3.2. Törekedni kell a nem éghetõ, tûz- vagy hõálló anyagok alkalmazására, különösen a konténment és a vezénylõk vonatkozásában. 3.3. A tervezés során kell elkezdeni a helyszínhez kötött éghetõanyag-leltár felállítását. 2007/113. szám 3.4. A tûzkockázat-elemzés alapja a helyszínhez kötött éghetõanyag-leltár. A leltárt az erõmû élettartama alatt naprakészen kell tartani. 3.5. A tervezés során a menekülési útvonalak mellett a beavatkozási-megközelítési útvonalakat is meg kell határozni. 3.6. A tûzszakasznak (tûzcellának) az általános tûzvédelmi elveken túlmenõen olyan kialakítással kell rendelkeznie, hogy tûz esetén kizárja a redundáns biztonsági rendszer sérülésének veszélyét. 3.7. A redundáns biztonsági rendszerek külön tûzszakaszban vagy tûzcellában kerüljenek elhelyezésre, elválasztva magas tûzterhelésû helyektõl, illetve egyéb tûzkockázati elemektõl. 3.8. A tûzgátló szerkezeteknek védelmet kell nyújtaniuk a keletkezõ nyomáseffektusok ellen is, ideértve az épületinstallációs és szellõzõ rendszerek elemeit is. 3.9. A tûzgátló szerkezetek méretezésénél szükséges figyelembe venni a keletkezõ nyomáseffektusokat is. 3.10. A nukleáris biztonságra hatással bíró tûzszakaszok esetében a tûzgátló szerkezetek tûzállósági határértékét a tûzkockázat-elemzéssel kell meghatározni. 3.11. A technológiai létesítményben a tûzgátló falak nyílászáró szerkezetei „nem éghetõ” anyagúak, 3.11.1. nem technológiai tûzszakasz esetében 500 MJ/m2 tûzterhelésig 0,5 h, 3.11.2. technológiai tûzszakasz vagy nem technológiai tûzszakasz esetében 501–1500 MJ/m2 tûzterhelésnél 1 h, 3.11.3. kábeltereknél, olajos technológiájú tûzszakaszoknál vagy nem technológiai tûzszakasz esetében 1501 MJ/m2-nél nagyobb tûzterhelés esetén 1,5 h tûzállósági határértékûnek kell lennie. 3.12. Amennyiben a biztonsági rendszerek elválasztásának tûzvédelmi követelményei – külön tûzszakaszokban történõ elhelyezés – ütköznek az erõmû funkcionális kialakításával, távolságvédelemmel, passzív vagy aktív tûzvédelmi eszközzel szükséges a biztonsági rendszerek elválasztását tûzvédelmi szempontból biztosítani. Ezen megoldásokat tûzkockázat-elemzésekkel kell alátámasztani. 3.13. A tûzszakaszok kialakításával, a tûzszakasz méretek meghatározásával, a hõ- és füstelvezetés biztosításával szemben támasztott követelmények alárendeltek a nukleáris biztonság és az erõmû funkcionális kialakítása által támasztott követelményeknek. Az ilyen irányú eltéréseket tûzkockázat-elemzéssel kell alátámasztani. 3.14. Ott alakítható ki hõ- és füstelvezetõ rendszer a technológiai létesítmény helyiségében, ahol radioaktív anyagok kikerülésére nincs lehetõség. 3.15. Több blokkos atomerõmû esetén az üzemelõ blokkot védeni kell az épülõ blokk tûzesetétõl. Amennyiben szükséges, ideiglenes passzív tûzvédelem kialakításával kell biztosítani az üzemelõ blokk védelmét.

Source: https://magyarkozlony.hu/hivatalos-lapok/2b225007b3d99ca781581364e9a3526e52b9fd0a/dokumentumok/129f484aef5a22ef8f194481b0df306052a02b92/letoltes